غاز نبيل

الغازات النبيله (او الغازات الخامله) هى مجموعه من العناصر الكيميائيه اللى ليها نفس الخواص تقريبا. فى الظروف العاديه, بتكون كلها من غير ريحه ومن غير لون, و ذراتها بتكون مفرده. و كمان نشاطها الكيميائى بيبقى ضعيف جدا.الغازات النبيله بتشمل الهيليوم, النيون, الارجون, الكريبتون, الزينون, و الرادون المشع.الاوغانيسون كمان متوقع انه يتضاف للغازات النبيله, بس لسه كيميائيته مش مفهومه لحد دلوقتى.

الغازات النبيله بتشكل المجموعه 18 فى الجدول الدورى, لحد الدوره السادسه.الغازات النبيله نشاطها الكيميائى ضعيف جدا, الا فى ظروف قاسيه معينه.بيتم استغلال خمول الغازات النبيله فى التطبيقات اللى بتحتاج ما يحصلش فيها تفاعل. مثلا, الارجون بيتستخدم فى اللمبات الكهربائيه علشان يمنع خيوط التنجستن السخنه من انها تتاكسد. و كمان الهيليوم بيتستخدم فى غازات التنفس بتاعه الغواصين فى الاعماق علشان يمنع تسمم الاكسجين, النيتروجين, و تانى اكسيد الكربون.

خصائص الغازات النبيله بتتفسر كويس بالنظريات الحديثه عن البنيه الذريه, لان الطبقه الخارجيه بتاعتها بيبقى فيها عدد "مكتمل" من الالكترونات, و ده بيخليها مش مياله انها تدخل فى تفاعلات كيميائيه. علشان كده, عدد مركبات الغازات النبيله اللى ممكن تتصنع بيكون قليل, يمكن كام ميه بس.درجه الانصهار و درجه الغليان فى الغازات النبيله قريبه من بعض, و الفرق بينهم ما بيزدش عن 10 درجات مئويه (18 درجه فهرنهايت), و ده معناه ان الحاله السائله بتاعتها بتكون فى نطاق حرارى ضيق جدا.

ممكن نحصل على النيون, الارجون, الكريبتون, و الزينون من الهوا فى وحدة فصل الهواء, باستخدام طرق تسييل الغازات و التقطير بالتجزئه.الهيليوم ممكن نحصل عليه من حقول الغاز الطبيعى اللى فيها تركيزات عاليه من غاز الهيليوم, و ده بيتم باستخدام تقنيات فصل الغاز بالتبريد العميق.اما الرادون, فبيتم عزله ف العاده لما مركبات الراديوم, الثوريوم, او اليورانيوم تتحلل اشعاعيا.الغازات النبيله ليها استخدامات كتير فى الصناعات زى الاضاءه, اللحام, و اكتشاف الفضاء. غواصين الاعماق بيستخدمو غاز هيليوكس فى التنفس على عمق اكتر من 55 متر (180 قدم) علشان يحميهم من التسمم بالاكسجين, و الاثر المميت للاكسجين عالى الضغط, و تخدير الاعماق, و كمان تاثير النيتروجين المخدر فى الهوا لما الضغط الجزيئى بيعلى. ده غير التسمم بتانى اكسيد الكربون (لما بيزيد فى الدم), و التاثير اللى بيحصل من زيادته, اللى ممكن يوصل للذعر.الهيدروجين استبدلو بيه الهيليوم فى المناطيد و البالونات, علشان الهيدروجين قابل للاشتعال و ده خطر.

 لينكات برانيه 

 مصادر 

تصنيف:غازات نبيله